stanford-oval/wikipedia huggingface dataset:
9/11 ההבדל הקטן
אחר

בנוסף לטענות המרכזיות, הועלו על ידי יוצר הסרט טענות קטנות נוספות, שנראו לו לא הגיוניות. למשל איש על אחד מהמטוסים החטופים שהתקשר לאמו, אך משום מה ציין את שמו המלא, ודיילת שעבדה שנים במנהטן, אך לא זיהתה את מגדלי התאומים והתייחסה אליהם כ"בניינים בוערים". בין היתר נטען שחלק מחוטפי המטוס עדיין חיים, ושמספר אנשים, שביניהם יוצרי הסרט, דיברו איתם כחודשיים לאחר הפיגוע, ושלא ייתכן שהם יחיו אם הם היו על המטוסים שהתרסקו לתוך מגדלי התאומים.
ביקורת

על הסרט נמתחה ביקורת חריפה, על כך שהוא מסלף עובדות ומציג טענות שידוע שהוכחו כלא נכונות. בנוסף, בוקרו מסקנות והאשמות היוצר - שאוסמה בן לאדן לא האחראי לפיגועים, ושברור שהממשל האמריקני הוא זה שביצע את הפיגוע. דבריו פורשו כהסתה נגד ארצות הברית.
ראו גם

תאוריות הקשר על פיגועי 11 בספטמבר
פיגועי 11 בספטמבר
Humans.txt

קובץ humans.txt הוא קובץ המאפשר למנהל אתר אינטרנט לתת לגולשים מידע על המפתחים של האתר, באופן קריא וברור (לאדם ולא למחשב). בקובץ אפשר לפרט מי המפתחים של האתר, למי המפתחים רוצים להודות וכו'. הדבר שמייחד את הקובץ הזה הוא שהוא נועד לקריאה על ידי אנשים ולא מכונות.
ניתן לציין את מיקומו קובץ זה נקבע באמצעות תג מטא הבא בראש כל דף:
<link rel="author" href="humans.txt" />
דוגמאות

קובץ ה-human.txt של google
ראו גם

תג מטא
SQLink

| --- | --- |

 נתונים כלליים
 סוג:  קבוצת חברות
 תקופת הפעילות:  1994–הווה (כ־30 שנה)
 מיקום המטה:  רמת גן 
 משרד ראשי:  מנחם בגין 11, רמת גן
 מוצרים עיקריים:  היי טק
 יו"ר:  תמיר גורן
 עובדים:  למעלה מ-2500 מומחי תוכנה
  
 sqlink.com
 
פינת ישיבה באחד מאתרי החברה
אס. קיו. לינק בע"מ (SQLink) היא חברה תוכנה ישראלית שנוסדה בשנת 1994, ומעסיקה למעלה מ-2,500 מומחים ויועצים בחזית הטכנולוגיה ומספקת קשת רחבה של שירותים מתקדמים ועדכניים לדרישות השוק בעולמות של: פיתוח תוכנה, אבטחת מידע וסייבר, BI ו-BIG DATA, דיגיטל ו-WEB, בדיקות תוכנה ואוטומציה, ניהול פרויקטים ותהליכי אינטגרציה מורכבים וייעוץ OFFSHORE.
עם לקוחותיה נמנים חברות תוכנה והיי-טק, תאגידים עסקיים, משרדי ממשלה, רשויות מקומיות, גופים ביטחוניים, בנקים ומוסדות פיננסיים, מוסדות אקדמיים, חברות תקשורת, רשתות מזון, חברות נדל"ן, גופים תעשייתיים ועוד.
הקבוצה דורגה ברשימות כמו FAST 50 של Deloitte & Touche בישראל ו-FAST 500 של חברת דלויט העולמית. בשנת 2021 דורגה במקום ה-26 ברשימת "150 המעסיקים הטובים בישראל" של גלובס ובמקום השני בקטגוריית "מחשוב ותוכנה".
מאז 1994 החברה התרחבה וכוללת מספר חברות:
SQLabs - מכללה למקצועות ההייטק, המציעה מגוון רחב של קורסים והכשרות
Opisoft - מתמחה בהטמעת פתרונות מתקדמים בעולמות ה-BIG Data & Analytics. מבוססת על חברת אופיסופט שנרכשה בשנת 2018
Genius - מתמחה בבינה מלאכותית, למידת מכונה, חקר ביצועים ואופטימיזציה
Zigit - מתמחה ומובילה בתכנון, אפיון ופיתוח של פלטפורמת Web & Mobile. נרכשה בשנת 2021
Tvuna - מתמחה בפתרונות תוכנה מתקדמים בסביבות אינטרנטיות ובבניית מערכים דיגיטליים חדשניים, החל משנת 1984
Boardirector - מערכת המאפשרת לנהל ישיבות ותהליכים בארגונים וחברות באופן מאובטח.
Dialog - חברת השמה להייטק הפועלת החל משנת 1997
Gotfriends - חברת ההשמה המתמחה בגיוס טאלנטים לחברות הייטק וסטארטאפים.
1701

ערך זה עוסק בשנה הראשונה במאה ה-18. אם התכוונתם למשמעות אחרת, ראו .
שנת 1701 היא השנה הראשונה במאה ה-18. זוהי שנה רגילה, שאורכה 365 ימים. 1 בינואר 1701 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

18 בינואר – פרידריך הראשון, מלך פרוסיה נהיה למלך פרוסיה.
24 ביולי – דטרויט שבמישיגן נוסדת.
18 בינואר – נוסדה ממלכת פרוסיה בידי פרידריך הראשון
23 במאי – שודד הים הידוע, קפיטן קיד מוצא להורג באנגליה
נולדו

9 ביולי – הרוזן ממורפה, ראש שרי צרפת בתקופת לואי השישה עשר מלך צרפת (נפטר ב-1781)
7 בספטמבר – ז'ורז'-לואי לקלרק דה בופון, חוקר טבע צרפתי (נפטר ב-1788)
27 בנובמבר – אנדרס צלזיוס, אסטרונום וממציא שוודי (נפטר ב-1744)
נפטרו

23 במאי – ויליאם קיד, שודד ים (נולד ב-1645)
2 ביוני – מדלן דה סקודרי, סופרת צרפתייה (נולדה ב-1607)
16 בספטמבר – ג'יימס השני מלך אנגליה (נולד ב-1633)
ראו גם

1701 בספרות‎
ילידי 1701‎
נפטרים ב-1701‎
1703

שנת 1703 היא השנה השלישית במאה ה-18. זוהי שנה רגילה, שאורכה 365 ימים. 1 בינואר 1703 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

27 במאי – הצאר פטר הגדול מייסד את העיר סנקט פטרבורג ברוסיה
31 ביולי – דניאל דפו מושם בעמוד קלון לאחר שהורשע בהוצאת לשון הרע זדונית בשל העובדה שפרסם עלון של סאטירה פוליטית, אך במקום לזרוק עליו ירקות ופירות רקובים, משליכים עליו העוברים ושבים פרחים
25 בנובמבר – הסערה הגדולה של 1703 בבריטניה היא הסערה החזקה ביותר שנרשמה באזור; נהרגים כ-9,000 איש
נולדו

23 ביוני – מריה לשצ'ינסקה, נסיכת פולין, רעייתו של לואי החמישה עשר, מלך צרפת (נפטרה ב-1768)
נפטרו

3 במרץ – רוברט הוק, פיזיקאי אנגלי (נולד ב-1653)
16 במאי – שארל פרו, סופר צרפתי (נולד ב-1628)
26 במאי – סמיואל פיפס, עובד מדינה בריטי, כתב יומן מפורסם (נולד ב-1633)
ראו גם

ילידי 1703‎
נפטרים ב-1703‎
SRAM

זיכרון סטטי בעל גישה אקראית (SRAM) הוא רכיב אלקטרוני הבנוי ממוליך למחצה ומשמש כזיכרון מחשב. המילה "סטטי" מורה שזיכרון זה אינו זקוק לרענון, ותכנו זמין בכל רגע. משום שאין צורך ברענון, ומסיבות נוספות, SRAM מהיר יותר מהתקני זיכרון אחרים דוגמת DRAM. התכנון המקובל של סיבית SRAM מבוסס על מעגל הבנוי משני מהפְכים שנמצאים בליבו. להבדיל מהתקני זיכרון אחרים, מעגל SRAM צורך הספק במשך כל הזמן, ולא רק בזמן קריאה וכתיבה. זיכרון SRAM הוא נדיף: ברגע שנפסק ההספק למעגל, רכיב ה־SRAM מאבד את תוכנו.
מצבי פעולה

לתא SRAM יש שלושה מצבים אפשריים:
מוכן לפעולה (Standby): במצב זה התא שומר על התוכן האחרון שנכתב אליו.
קריאה: המידע נקרא מהתא.
כתיבה: מידע חדש (שיכול להיות זהה או שונה מהתוכן הנוכחי) נכתב לתא.
תא SRAM
Human T-lymphotropic virus 2

| Human T-lymphotropic virus 2> מיון מדעי |
| --- | --- |
קבוצה:: קבוצה VI (נגיפי ssRNA-RT)
משפחה:: רטרווירוסים
סוג:: Deltaretrovirus
מין:: Primate T-lymphotropic virus 2
תת־מין:: Human T-Lymphotropic virus 2
Human T-Lymphotropic Virus type 2 או HTLV-2 הוא נגיף השייך למשפחת נגיפי Retroviridae.
בניגוד לנגיף הראשון להיות מזוהה מאותה המשפחה, HTLV-1, ועל אף הדמיון הרב ביניהם (70% הומולגיה ברצף) נגיף זה כעת לא נחשב למחולל מחלה באופן ישיר בבני אדם.
הנגיף נמצא בעיקר בקרב אוכלוסיות ילידים בצפון ודרום אמריקה, כמו גם במדינות מסוימות באסייה.
ההדבקה בנגיף מתאפשרת בזמן הנקת הילוד, במהלך קיום יחסי מין לא מוגנים ועל ידי חשיפה למנות דם מזוהמות בעת עירויי דם או שימוש במחטים מזוהמות.
וירולוגיה

למרות שהנגיפים HTLV-1 ו-HTLV-2 עושים שימוש ברצפטורים דומים עבור הכניסה לתאים ויכולים שניהם להדביק סוגי תאים רבים במבחנה, כאשר נבדקים תאים הנלקחים מדם נשאים מתברר כי לשני הנגיפים תאים מאכסנים שונים - בעוד HTLV-1 מדביק בעיקר תאי T נושאי החלבון CD4 (תאי T מסייעים), HTLV-2 מדביק בעיקר תאי T נושאי החלבון CD8 (תאי T ציטוטוקסיים). המשמעות היא ש־HTLV-2 מדביק ישירות את אותם התאים שמתפקידם לזהות תאים מודבקים בנגיף.
פתוגנזה

הנדבקים ב־HTLV-2 ישאו אותו לכל החיים ללא סימפטומים והנגיף טרם קושר לגרימת מחלה.
קיימים דיווחים על מחלה דמוית HAM/TSP בנשאי HTLV-2 אך הקשר הסיבתי טרם הוכח ועומס ויראלי גבוה לא נראה כגורם סיכון בנגיף זה.
מחקר ארוך טווח שעקב אחרי נשאי HTLV-1, HTLV-2 וקבוצת בקרה מקרב תורמי דם בארצות הברית מצא שלנשאי HTLV-2 סיכון גבוה באופן מובהק סטטיסטית לחלות במחלות ממאירות (מסוגים שונים) ועלייה כרונית במדדי דם שונים כגון לימפוציטים וטסיות דם
. המנגנונים המובילים לכך אינם ברורים.
הערות שוליים

↑  Roucoux DF, Murphy EL. "The epidemiology and disease outcomes of human T-lymphotropic virus type II".AIDS Rev. 2004;6(3):144-54. PMID 15595431
↑  Biswas HH, Kaidarova Z, Garratty G, Gibble JW, Newman BH, Smith JW, Ziman A, Fridey JL, Sacher RA, Murphy EL; HTLV Outcomes Study. "Increased all-cause and cancer mortality in HTLV-II infection".J Acquir Immune Defic Syndr. 2010 Jul;54(3):290-6. PMID 20512047
↑  Bartman MT1, Kaidarova Z, Hirschkorn D, Sacher RA, Fridey J, Garratty G, Gibble J, Smith JW, Newman B, Yeo AE, Murphy EL; HTLV Outcomes Study (HOST) Investigators. "Long-term increases in lymphocytes and platelets in human T-lymphotropic virus type II infection.".blood 2008 Nov 15;112(10):3995-4002. PMID 18755983
| --- | --- |
בקרת זהויות :  NLI: 987007574725605171  LCCN: sh2010007849
SQLite

| --- | --- |


 מפתח:  דווין ריצ'רד היפ (Dwayne Richard Hipp)
 מחזור חיים:  אוגוסט 2000 – הווה (כ־24 שנים)
 גרסה אחרונה:  3.46.1 (13 באוגוסט 2024) 
 מערכת הפעלה:  חוצה-פלטפורמות
 נכתבה בשפות:   C
 סוג רישיון:  רשות הציבור
 קוד מקור:  https://sqlite.org./docsrc (מדריך למשתמש, תיעוד)  https://sqlite.org./src 
 קטגוריה:  מסד נתונים משובץ
 sqlite.org
 
SQLite הוא מסד נתונים יחסי משובץ. כלומר: להבדיל מרוב מסדי הנתונים היחסיים, SQLite אינו תהליך עצמאי נפרד המקבל קריאות מתהליכים נפרדים או מרוחקים, אלא ספריה הנקראת או מופעלת מתוך תהליך קיים. הקוד מפורסם כקוד פתוח ללא כל הגנת זכויות יוצרים כרשות הציבור. מפתח מסד הנתונים מציע תוספים בתשלום, ואלה מוגנים בזכויות יוצרים ודורשים רישיון, בכללם רכיב הצפנה בשם SEE (SQLite Encryption Extension).
הוא תומך ב-ACID, ומממש את רוב הסטנדרט של SQL. תחביר SQLite משתמש בטיפוסים חלשים (weak types) ואינו מבטיח את שלמות המידע (Data Integrity).
הוא בחירה פופולרית כאשר מפתחים מסד נתונים מוטמע (Embedded) עבור צד לקוח כשירות ניהול מידע מקומי.
יתרונותיו של מסד נתונים זה שקובץ ההרצה שלו מאוד קומפטי (קובץ בודד בנפח של כחצי מגהבייט), הוא אינו מצריך התקנה וקונפיגורציה, ותומך בנפחים גדולים של מידע (140 טראבייט למסד). ניתן להשתמש בו במגוון רחב של שפות כמו C, ג'אווה ושפות הדוט נט, ובמגוון מערכות הפעלה. בשפות כמו C ו-C++‎ ניתן אף להטמיע אותו בתוך קובץ ההרצה של התוכנה הראשית.
על פי מדד DB-Engines (דצמבר 2023) למסדי נתונים הוא מדורג במקום ה-11 בעולם בדירוג כללי.
הערות שוליים

↑  דירוג כללי של מסדי נתונים, באתר DB-Engines
| --- | --- |
בקרת זהויות :  GND: 7544619-4 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
Humble Quest

Humble Quest הוא אלבום האולפן השלישי של הזמרת-יוצרת האמריקאית מארן מוריס. האלבום יצא לאור ב-25 במרץ 2022, על ידי חברת התקליטים קולומביה נאשוויל.
סינגלים

הסינגל המוביל של האלבום "Circles Around This Town", יצא לאור ב-7 בינואר 2022.
רשימת רצועות

| Humble Quest> מס' | Humble Quest> שם | Humble Quest> משך | Humble Quest>  | Humble Quest>  | Humble Quest>  | Humble Quest>  | Humble Quest>  | Humble Quest>  | Humble Quest>  |
| --- | --- | --- | --- | --- | --- | --- | --- | --- | --- |
| 1. | Circles Around This Town  | 3:15 |  |  |  |  |  |  |  |
| 2. | The Furthest Thing  | 3:53 |  |  |  |  |  |  |  |
| 3. | I Can't Love You Anymore  | 2:49 |  |  |  |  |  |  |  |
| 4. | Humble Quest  | 3:24 |  |  |  |  |  |  |  |
| 5. | Background Music  | 3:34 |  |  |  |  |  |  |  |
| 6. | Nervous  | 2:55 |  |  |  |  |  |  |  |
| 7. | Tall Guys  | 2:43 |  |  |  |  |  |  |  |
| 8. | Detour  | 4:07 |  |  |  |  |  |  |  |
| 9. | Hummingbird  | 3:19 |  |  |  |  |  |  |  |
| 10. | Good Friends  | 3:28 |  |  |  |  |  |  |  |
| 11. | What Would This World Do?  | 4:01 |  |  |  |  |  |  |  |
| משך כולל: | משך כולל: | 37:28 |  |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 25 במרץ 2022 | הזרמת מוזיקה • הורדה דיגיטלית • תקליטור • תקליט | קולומביה נאשוויל |  |
הערות שוליים

↑  Willman, Chris (13 בינואר 2022). "Maren Morris to Double Down on Country in Third Album, 'Humble Quest'". Variety. נבדק ב-14 בינואר 2022. {{cite web}}:  (עזרה)
↑  Freeman, Jon; Freeman, Jon (2022-01-13). "Maren Morris Embarks on a 'Humble Quest' With New Album". Rolling Stone. נבדק ב-14 בינואר 2022. {{cite web}}:  (עזרה)
↑  Coscarelli, Joe (13 בינואר 2022). "Maren Morris, a Pop-Curious Hitmaker, Is Country, After All". הניו יורק טיימס. ISSN 0362-4331. נבדק ב-14 בינואר 2022. {{cite news}}:  (עזרה)
↑  Freeman, Jon; Freeman, Jon (7 בינואר 2022). "Maren Morris Survives the Nashville Hustle in New Song 'Circles Around This Town'". Rolling Stone. נבדק ב-14 בינואר 2022. {{cite web}}:  (עזרה)
↑  "Humble Quest by Maren Morris on Apple Music". Apple Music. נבדק ב-15 בינואר 2022. {{cite web}}:  (עזרה)
| מארן מוריס |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Hero • Girl • Humble Quest |  |
| מיני-אלבומים | Maren Morris • Maren Morris: Reimagined • Maren Morris Live from Chicago |  |
| סינגלים | "My Church" • "80s Mercedes" • "I Could Use a Love Song" • "The Middle" • "Rich" • "Girl" • "The Bones" • "To Hell & Back" • "Circles Around This Town" |  |
| השתתפות בסינגלים | "Craving You" • "Seeing Blind" • "Prove You Wrong" • "Line by Line" • "Chasing After You" |  |
| סינגלים שיווקיים | "Dear Hate" • "Common" • "Better than We Found It" • "You All Over Me" |  |
| סיבובי הופעות | Girl: The World Tour |  |
| ערכים קשורים | The Highwomen |  |
| --- | --- |
בקרת זהויות :  MusicBrainz release group: 94c9361c-4dc8-45e8-9b2c-0aa0cfd720e4
I Heard You're Married

| --- | --- |
 שיר בביצוע דה ויקנד וליל ויין
 מתוך האלבום Dawn FM
 יצא לאור:  7 בינואר 2022 
 סוגה:  סינת'-פופ • אלקטרו-פאנק
 שפה:  אנגלית 
 אורך:  4:24
 חברת תקליטים:  XO • ריפבליק רקורדס
 כתיבה:  אייבל טספיי, דווין מייקל קרטר ג׳וניור, אדם ריצ'רד ויילס, דניאל לופטין
 הפקה:  דה ויקנד, ליל ויין, מקס מרטין, אוסקר הולטר, Oneohtrix Point Never
 
I Heard You're Married הוא שיר של הזמר-יוצר הקנדי דה ויקנד, בהשתתפות הראפר האמריקאי ליל ויין. הוא יצא כשיר באלבום האולפן החמישי של דה ויקנד, Dawn FM, ב-7 בינואר 2022. שני האמנים כתבו את השיר ביחד עם קלווין האריס ודניאל לופטין. זהו שיתוף הפעולה השני בין דה ויקנד לליל ויין, אחרי השיר "I'm Good".
רקע

שם השיר נחשף לראשונה ב-5 בינואר 2022, כאשר דה ויקנד פרסם את רשימת הרצועות באלבום Dawn FM.
השיר היה אמור להישלח במקור ל-rhythmic contemporary radio דרך XO וריפבליק רקורדס ב-11 בינואר 2022, כסינגל נוסף מהאלבום Dawn FM, אך יציאתו כסינגל בוטלה, כאשר "Sacrifice", הסינגל השני של Dawn FM, נשלח במקומו.
ביקורות

השיר זכה לביקורות חיוביות, עם שבחים על הפקתו והשירה של דה ויקנד.
500 האלבומים הגדולים בכל הזמנים

"500 האלבומים הגדולים בכל הזמנים" היא רשימה שערך מגזין "רולינג סטון" בנובמבר 2003, את הרשימה בחרו 273 מוזיקאים, מבקרים ומומחי מוזיקה.
הרשימה כוללת אלבומים מז'אנרים שונים כגון פופ, רוק, ג'אז, היפ הופ, פאנק רוק, מטאל וכו'.
מלבד אלבומים רגילים הרשימה מכילה גם אוספים ופסקולים.
ב־2012 פרסם המגזין רשימה מעודכנת שהתבססה על הרשימה המקורית ועל רשימה נוספת, שפורסמה ב־2009, שכללה את האלבומים הגדולים בשנות האלפיים (ויצאו לאור עד אז). הרשימה המעודכנת כללה 38 אלבומים שלא נכללו ברשימה המקורית – 16 מתוכם יצאו אחרי 2003. בשנת 2020 התפרסמה רשימה חדשה.
רקע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ביקורת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סטטיסטיקה > מספר האלבומים מכל עשור

| עשור | מספר אלבומים | אחוזים   |
| --- | --- | --- |
| שנות ה-1950 | 29 | 5.8%   |
| שנות ה-1960 | 126 | 25.2%   |
| שנות ה-1970 | 183 | 36.6%   |
| שנות ה-1980 | 88 | 17.6%   |
| שנות ה-1990 | 61 | 12.2%   |
| שנות ה-2000 | 13 | 2.6%   |
| עשור | מספר אלבומים | אחוזים   |
| --- | --- | --- |
| שנות ה-1950 | 10 | 2.0%   |
| שנות ה-1960 | 105 | 21.0%   |
| שנות ה-1970 | 186 | 37.2%   |
| שנות ה-1980 | 84 | 16.8%   |
| שנות ה-1990 | 73 | 14.6%   |
| שנות ה-2000 | 40 | 8.0%   |
| שנות ה-2010 | 2 | 0.4%   |
| עשור | מספר אלבומים | אחוזים   |
| --- | --- | --- |
| שנות ה-1950 | 9 | 1.8%   |
| שנות ה-1960 | 74 | 14.8%   |
| שנות ה-1970 | 157 | 31.4%   |
| שנות ה-1980 | 71 | 14.2%   |
| שנות ה-1990 | 103 | 20.6%   |
| שנות ה-2000 | 50 | 10.0%   |
| שנות ה-2010 | 36 | 7.2%   |
סטטיסטיקה > האמנים עם מספר האלבומים הגדול ביותר ברשימה (2020)

האמנים עם מספר האלבומים הגדול ביותר ברשימה של 2020 הם:
9 אלבומים – הביטלס
8 אלבומים – בוב דילן (אחד כבוב דילן והבנד)
7 אלבומים – ניל יאנג (ארבעה אלבומי סולו ושלושה אלבומים של להקות בהן היה חבר)
6 אלבומים – קניה וסט
6 אלבומים - הרולינג סטונז
5 אלבומים – ברוס ספרינגסטין
5 אלבומים - לד זפלין
5 אלבומים – דייוויד בואי (שני אלבומי סולו ושישה אלבומים של להקות בהן היה חבר)
4 אלבומים – המי
4 אלבומים - אריתה פרנקלין
4 אלבומים - רדיוהד
עשרת הגדולים > מהדורת 2003

| מקום ברשימה | שם אלבום | תאריך הוצאת האלבום | אמן |
| --- | --- | --- | --- |
| 1 | Sgt. Pepper's Lonely Hearts Club Band | יוני 1967 | הביטלס |
| 2 | Pet Sounds | מאי 1966 | הביץ' בויז |
| 3 | Revolver | אוגוסט 1966 | הביטלס |
| 4 | Highway 61 Revisited | מאי 1965 | בוב דילן |
| 5 | Rubber Soul | דצמבר 1965 | הביטלס |
| 6 | What's Going On | מאי 1971 | מרווין גיי |
| 7 | Exile on Main Street | מאי 1972 | הרולינג סטונז |
| 8 | London Calling | דצמבר 1979 | הקלאש |
| 9 | Blonde on Blonde | מאי 1966 | בוב דילן |
| 10 | The Beatles | נובמבר 1968 | הביטלס |
עשרת הגדולים > מהדורת 2020

בשנת 2020 יצאה רשימה מחודשת של 500 האלבומים הגדולים בכל הזמנים. הרשימה כללה אמנים חדשים כגון טיילור סוויפט, בילי אייליש, הארי סטיילס וטיים אימפלה.
| מקום ברשימה | שם אלבום | תאריך הוצאת האלבום | אמן |
| --- | --- | --- | --- |
| 1 | What's Going On | 21 במאי 1971 | מרווין גיי |
| 2 | Pet Sounds | 16 במאי 1966 | הביץ' בויז |
| 3 | Blue | 22 ביוני 1971 | ג'וני מיטשל |
| 4 | Songs in the Key of Life | 28 בספטמבר 1976 | סטיבי וונדר |
| 5 | Abbey Road | 26 בספטמבר 1969 | הביטלס |
| 6 | Nevermind | 24 בספטמבר 1991 | נירוונה |
| 7 | Rumours | 4 בפברואר 1977 | פליטווד מק |
| 8 | Purple Rain | 25 ביוני 1984 | פרינס והרבולושן |
| 9 | Blood on the Tracks | 20 בינואר 1975 | בוב דילן |
| 10 | The Miseducation of Lauryn Hill | 25 באוגוסט 1998 | לורן היל |
ראו גם

500 השירים הגדולים בכל הזמנים
100 האמנים הגדולים בכל הזמנים
100 הזמרים הגדולים בכל הזמנים
הערות שוליים

↑  הרשימה המעודכנת (2012) של 500 האלבומים הגדולים בכל  הזמנים, באתר רולינג סטון
| --- | --- |
בקרת זהויות :  MusicBrainz: ec97d21b-c3d0-48d4-9476-f5efbdb5c397
Gotta Be You

"Gotta Be You" הוא סינגל שהוקלט על ידי של הלהקה הבריטית-אירית ואן דיירקשן. השיר יצא לאור ב-11 בנובמבר 2011, על ידי חברת התקליטים סייקו מיוזיק, כרצועה השנייה באלבום בכורתם Up All Night. השיר נכתב על ידי אוגוסט ריגו וסטיב מק, אשר גם הפיק את השיר. הסינגל הגיע למקום השלישי במצעד הסינגלים הבריטי והאירי. עם צאת האלבום, "Gotta Be You" הגיע למקום ה-24 במצעד השירים מתחת להוט 100.
רקע

הלהקה הגיעה למקום השלישי בעונה השביעית של "אקס פקטור בריטניה". מיד לאחר התכנית, הלהקה חתמה חוזה הקלטות עם חברת התקליטים "סייקו מיוזיק". ב-19 באוקטובר 2011, הסינגל הוצג לראשונה ברדיו 1 של ה-BCC. הסינגל הוצא לאור כסינגל וכרצועה השנניה באלבום בכורתם של הלהקה, Up All Night. זאין מאליק חבר הלהקה, תיאר את השיר כ"אמוציונלי יותר" מסינגל בכורתם "What Makes You Beautiful", שכבש את מצעד הסינגלים הבריטי. השיר יצא לאור ב-11 בנובמבר וב-13 בנובמבר בבריטניה ובאירלנד בהתאמה.
מילים ולחן

"Gotta Be You" הוא בלדת רוק-פופ, שנכתבה בסולם לה במול מז'ור ובמהירות של 85 פעימות בדקה. מנעד התווים של השיר נע בין התו מי במול באוקטבה הרביעית עד למי במול באוקטבה השישית. מנגינת השיר מורכבת מצלילי גיטרה, פסנתר ומיתרים.
ביקורות

הכתב ג'ייסון ליפשוץ מעיתון הבילבורד שיבח את השיר וכתב כי "האלמנטים הקוליים בשיר מצמררים". רוברט קופסי מהסוכן הדיגטילי העניק לשיר ארבעה כוכבי זהב מתוך חמישה. שרה קוונג מעיתון הקוסמופוליטן שיבחה את מילות השיר ואפקטים הקוליים בשיר. בניגוד לביקורות החיוביות, מת'יו צ'יזלינג כתב על תיאר את השיר כ"עוד בלדה סתמית".
מיקומי שיא

|   ‏‏‏  מצעדים ודירוגים (2011–12)> מדינה |   ‏‏‏  מצעדים ודירוגים (2011–12)> מצעד |   ‏‏‏  מצעדים ודירוגים (2011–12)> מיקום שיא |   ‏‏‏  מצעדים ודירוגים (2011–12)>  |
| --- | --- | --- | --- |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 24 |  |
|  הממלכה המאוחדת | מצעד הסינגלים הבריטי | 3 |  |
|  סקוטלנד | מצעד הסינגלים הסקוטי | 2 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | זהב | 35,000 |
| מקסיקו (AMPROFON) | זהב | 30,000 |
| הממלכה המאוחדת (BPI) | כסף | 200,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| אירלנד | 11 בנובמבר 2011 | הורדה דיגיטלית | סייקו |  |
| בריטניה | 13 בנובמבר 2011 | הורדה דיגיטלית | סייקו |  |
Oh Father

"Oh Father" (בעברית: "הוֹ אַבָּא") הוא סינגל של הזמרת-יוצרת האמריקאית מדונה, מתוך אלבום האולפן הרביעי שלה, Like a Prayer. השיר יצא לאור ב-24 באוקטובר 1989, כסינגל הרביעי מתוך האלבום על ידי חברות התקליטים האחים וורנר וסייר רקורדס.
השיר הגיע למקום העשרים במצעד הבילבורד הוט 100.
רקע והוצאה

השיר נכתב והופק על ידי מדונה ופטריק לאונרד. השיר לא יצא ברוב מדינות אירופה עד דצמבר 1995, כאשר יצא לאור אלבום האוסף שלה Something to Remember. השיר אף יצא כסינגל השני מתוך אלבום האוסף.
בנוסף לכך, השיר נכתב על יחסיה הקשים של מדונה עם אביה לאחר מות אימה, בתקופה בה הקליטה מדונה את האלבום מצבה הנפשי היה רעוע בשל בעיות בחייה האישיים מה שבא לידיי ביטוי בכתיבה של שיר זה.
ניתוח מוזיקלי

מבחינה מוזיקלית השיר הוא שיר מסוג בארוק פופ. העבודה על השיר נעשתה באולפן הקלטות בניו יורק. במהלך העבודה על השיר פטריק לאונרד אשר הפיק את השיר אקורדים שונים ואת קווי המתאר של המנגינה עליה התבססה לשיר ובהשראת זה מדונה כתבה את השיר.
בשירה מדונה השתמשה בגוונים שונים של קולה וכתוספת מעשה שימוש גם בפסנתר, כינור ותוף.
ביקורת והצלחה

השיר זכה לשבחים ולביקורות חיוביות ממבקרי המוזיקה, אך זכה להצלחה מסחרית פחותה בניגוד לרוב שיריה של הזמרת. במדינות בהם יצא לאור לא הצליח השיר להגיע אל העשיריות הפותחת במצעדים, למעט המצעדים שבפינלנד ואיטליה שם הגיע למקום השישי.
בארצות הברית השיר גם זכה להצלחה כאשר הגיע למקום ה-20 ונהיה לשיר הרביעי מהאלבום שמצליח לעשות זאת.
וידאו קליפ

הקליפ לשיר הציג את הניסיון של מדונה לחבק ולקבל את מות אימה. הקליפ לשיר צולם בשחור לבן בבימויו של דייוויד פינצ'ר. בקליפ נראית ילדה קטנה שהתייתמה מאימה משחקת בשלג. לאחר מכן שהילדה חוזרת הביתה היא נאלצת לחזור לאביה שמכה ומתעלל בה. לאורך כל הקליפ מדונה, בדמותה של היום עוקבת אחר הילדה.
מבקרים תיארו את הקליפ כאוטוביוגרפי. מגזין רולינג סטון הכניס את השיר לרשימת 100 הקליפים הטובים ביותר בכל הזמנים. חוקרים זיהו כי אישיותה של מדונה בשיר מתפצלת ל-2 חלקים: לילדה ולמבוגר. בקליפ גם ישנה סצנה של גופתה של אימה של מדונה שפיה קשור בחוטים, שאחד המבקרים כינה אותו כ"המראה המטריד ביותר שנראה וידאו קליפים".
מדונה טענה כי סצנה זו מושפעת מזיכרון שלה מההלוויה של אימה. מדונה ביצעה את השיר רק בסיבוב ההופעות "Blond Ambition World Tour" שם הופיעה כאישה שמנסה להתקרב לדת.
I Have a Little Dreidel

I Have a Little Dreidel (בעברית: יש לי סביבון קטן, ידוע גם בשם The Dreidel Song – "שיר הסביבון", או Dreidel, Dreidel, Dreidel – "סביבון, סביבון, סביבון") הוא שיר ילדים לחנוכה, הנפוץ בקרב יהודים בארצות דוברות אנגלית. השיר קיים גם בגרסה ביידיש וקרוי איך בין אַ קלײנער דרײדל (בעברית: "אני סביבון קטן"). השיר עוסק בהכנת סביבון ובמשחק בו.
היסטוריה

מילות השיר באנגלית נכתבו על ידי שמואל גרוסמן והמלחין בגרסה זו הוא שמואל גולדפרב. השיר נכתב ב-1927. הגרסה היידית נכתבה והולחנה על ידי מִיכְל גלברט, אך בשם העט "בן ארן", כלומר "בן אהרון". קיימת שאלה מי אכן הלחין את השיר, שכן הלחן הן בגרסה האנגלית והן בגרסה היידית זהה לחלוטין.
המילים בשתי הגרסאות דומות מאוד זו לזו, אם כי בשיר היידי מדובר על סביבון העשוי עופרת ובזה האנגלי הסביבון עשוי חרסית (או חרס).